da en da da da sv da da da fr da da da da da da da fr da sv en da da en fr de de fr da da da da nb nn sv da da da da uk nb da da da da da da da sv sv da da da da uk nn da da da da da da sv sv da da da da uk sv da da da da da da da sv sv da da da da uk da da da da da uk da da en nb nl en da nl en en da da da cs da da da da ro da da da da da da en en de es en fr es en da da
Tre nye selvstændige bøger om Randers, Norddjurs og Syddjurs Kommuner – Trap Danmark 6. udgave
Redaktionelle metoder, principper og kriterier pr. 12. november 2019
13. juni 2018 udkommer tre nye bøger fra Trap Danmark:
I januar måned i år udkom den 390 sider store Trap Danmark: Randers, Norddjurs, Syddjurs i én samlet indbunden bog om de tre kommuner. Bogen fik stor omtale i flere lokale og regionale medier, blev præsenteret ved en begivenhed med Trap Danmarks protektor H.K.H. Kronprinsen og kommunernes borgmestre i Aalborg og blev anmeldt med 6 ud af 6 mulige stjerner i Nordjyske Stiftstidende.
Nu bliver indholdet fra den store bog til tre selvstændige bøger – én for hver kommune.
Chefredaktør Niels Elers Koch udtaler:
”Hvor den store indbundne bog er oplagt at have liggende på sofabordet derhjemme for at nærstudere hele området, så er vores mindre kommunebøger oplagte til at give som gave og til at tage med på tur i den enkelte kommune. Det er samme indhold om naturen, landskabet, historien, byerne, kulturen og samfunds- og erhvervsforholdene, men kommunebøgerne – én for hver kommune – er mindre, med blødt omslag, og der er indlagt et topografisk tag-ud-kort over kommunen i målforholdet 1:75.000, så det er let at få overblikket.”
Trap Danmark: Randers Kommune
Forsidebilledet er fra Vorup Enge. Kan downloades som bogforside og helt billede på www.trap.dk/presse. Fotokreditering: Tao Lytzen/Trap Danmark
Få omfattende viden om Randers Kommunes natur, historie, kultur og samfundsforhold. I alt har 181 forskere og eksperter bidraget til denne rigt illustrerede bog med viden om det væsentligste fra Ålum til Udbyhøj Vasehuse og fra Havndal til Langå.
Bliv klogere på Randers Fjord og Gudenåen og få historien om Amtmand Hoppes Bro og Randers Regnskov. Læs om handskemagertraditionen, togproduktionen og om Sparekassen Kronjylland.
Lær om alt fra Inger og Johannes Exner, Dalsgaard og mordet på den kullede greve til Memphis Mansion og Hvidstengruppen.
Trap Danmark har det væsentligste med.
Fra det mest almindelige til det mest specielle.
Bogen er baseret på indholdet om Randers Kommune i Trap Danmark 6. udgave, bind 9: Randers, Norddjurs, Syddjurs og er suppleret med et kort over kommunen i målforholdet 1:75.000 og et forord af borgmester Torben Hansen.
Sidetal: 164 + indlagt kort over kommunen (falset i plastlomme)
Vejledende pris: 219,95 kr.
Kortet findes også som selvstændigt produkt til vejledende pris: 125 kr.
Her kan vælges mellem falset kort i plastlomme eller plankort til at hænge op.
Bøgerne og kortene kan købes/bestilles hos alle landets boghandlere.
Trap Danmark: Norddjurs Kommune
Forsidebilledet er fra Fornæs Fyr. Kan downloades som bogforside og helt billede på www.trap.dk/presse. Fotokreditering: Tao Lytzen/Trap Danmark
Få omfattende viden om Norddjurs Kommunes natur, historie, kultur og samfundsforhold. I alt har 174 forskere og eksperter bidraget til denne rigt illustrerede bog med viden om det væsentligste fra Allingåbro over Grenaa til Anholt og fra Udbyhøj til Glatved Strand.
Bliv klogere på tørlægningen af den gamle fjord Kolindsund og på Løvenholmskovene, hvor bl.a. vadefuglen svalekliren yngler. Læs om de spættede sæler og få fakta om alt fra Gammel Estrup og Søren Kanne til Huldremosekvinden og Danmarks hidtil største vindmøllepark.
Trap Danmark har det væsentligste med.
Fra det mest almindelige til det mest specielle.
Bogen er baseret på indholdet om Norddjurs Kommune i Trap Danmark 6. udgave, bind 9: Randers, Norddjurs, Syddjurs og er suppleret med et kort over kommunen i målforholdet 1:75.000 og et forord af borgmester Jan Petersen.
Sidetal: 132 + indlagt kort over kommunen (falset i plastlomme).
Vejledende pris: 199,95 kr.
Kortet findes også som selvstændigt produkt til vejledende pris: 125 kr.
Her kan vælges mellem falset kort i plastlomme eller plankort til at hænge op.
Bøgerne og kortene kan købes/bestilles hos alle landets boghandlere.
Trap Danmark: Syddjurs Kommune
Forsidebilledet er fra Kalø Vig. Kan downloades som bogforside og helt billede på
www.trap.dk/presse. Fotokreditering: Tao Lytzen/Trap Danmark
I alt har 168 forskere og eksperter bidraget til denne rigt illustrerede bog med viden om det væsentligste fra Søby til Balle og fra Nimtofte til Ebeltoft.
Bliv klogere på den 18.000 ha store Nationalpark Mols Bjerge, mariehøneedderkoppen og Kalø Slotsruin. Find information om Jernhatten og Danmarks største runddysse og læs om falskmøntneriet på Hjelm. Find Your Glacial Expectations og prøv kræfter med dialekten fra Mols.
Trap Danmark har det væsentligste med.
Fra det mest almindelige til det mest specielle.
Bogen er baseret på indholdet om Syddjurs Kommune i Trap Danmark 6. udgave, bind 9: Randers, Norddjurs, Syddjurs og er suppleret med et kort over kommunen i målforholdet 1:75.000 og et forord af borgmester Ole Bollesen.
Sidetal: 140 + indlagt kort over kommunen (falset i plastlomme)
Vejledende pris: 199,95 kr.
Kortet findes også som selvstændigt produkt til vejledende pris: 125 kr.
Her kan vælges mellem falset kort i plastlomme eller plankort til at hænge op.
Bøgerne og kortene kan købes/bestilles hos alle landets boghandlere.
Om Trap Danmarks 6. udgave
Danskerne præsenteres i disse år for et formidlingsunivers, som ikke finder sit lige nogen andre steder i verden. Det sker i form af Trap Danmark, der er en omfattende samling af levende fortællinger, dybdegående beskrivelser og leksikale informationer om Danmarks natur, historie og kultur. Det er 6. gang, Trap Danmark udkommer i perioden fra 1856 til i dag.
De trykte udgivelser består af et 34-bindsbogværk på ca. 10.000 sider og af enkeltstående kommunebøger – én for hver kommune.
Kommune for kommune beskriver Trap Danmark de enkelte steders geologi, geografi, biologi, arkæologi, historie, kultur, kunst og arkitektur samt samfunds- og erhvervsliv.
Trap Danmarks kommende digitale univers vil gøre det muligt at stå et sted i Danmark og få pålidelige, relevante og velskrevne informationer om det givne sted. Det digitale univers er under udvikling.
Bag udgivelsen står Trap Danmark A/S med økonomisk støtte fra Dronning Margrethes og Prins Henriks Fond, A.P. Møller og Hustru Chastine Mc-Kinney Møllers Fond til almene Formaal, Augustinus Fonden, Aage og Johanne Louis-Hansens Fond samt G.E.C. Gads Fond. H.K.H. Kronprinsen er protektor for Trap Danmark.
Læs mere om Trap Danmark på www.trap.dk
Peter Lyth, kommunikationsansvarlig, Trap Danmark
Tlf: 40 50 18 33
Niels Elers Koch, chefredaktør og adm. direktør, Trap Danmark
Tlf: 21 23 07 42
Trap Danmark i løssalg og abonnement
Alle produkter fra Trap Danmark 6. udgave kan købes enkeltvist gennem din foretrukne boghandler. Både de indbundne bind, kommunebøgerne i paperback og planokortene, du kan indramme og hænge op.
Du kan også abonnere direkte på Trap Danmarks indbundne bogværk på 34 bind og få bindene leveret, når de udkommer.
Tilmeld dig nyhedsbrevet Nyt fra Trap
Ved tilmelding giver jeg samtykke til at modtage nyheder, information om nye udgivelser og tilbud fra Trap Danmark. Nyt fra Trap udsendes ca. en gang om måneden.
Du kan altid framelde dig nyhedsbrevet ved at klikke på AFMELD NYHEDSBREV nederst i alle fremsendte nyhedsbreve eller ved henvendelse til [email protected].
Vognmagergade 10. 1. sal
(+45) 72 17 00 05Tlf: 72 17 00 05
(+45) 25 84 33 27Tlf: 25 84 33 27
(+45) 25 84 33 27Tlf: 25 84 33 27
Dette website bruger cookiesOKLæs mere